
OBJAVA ZA MEDIJE
24 SATA KOJA SU PROMIJENILA RIJEKU
Velikom svečanom proslavom koja je trajala 24 sata, Rijeka je 1. veljače i službeno preuzela titulu Europske prijestolnice kulture i time započela možda i najvažniju, ali svakako najzanimljiviju kulturnu godinu u svojoj povijesti.
Cijeli grad disao je kao jedno, od ranog jutra. Opera industriale bila je kulminacija večeri u kojoj je Rijeka najavila kojim vrijednostima se predstavlja Europi 2020. i koje vrijednosti suvremenoj Europi donosi. 
Riječku je cjelodnevnu svečanost pohodilo više od 30 tisuća ljudi, od toga je sama, Opera industriale, okupila 20.000 ljudi na gatovima Riječke luke. Sloboda, Tolerancija, Antifašizam i Ljubav samo su neke od poruka kojima je završila središnja svečanost.
Program se nastavio do jutra u brojnim klubovima, kafićima i koncertnim prostorima. 
Bio je to dan nakon kojeg ništa više nije isto. Dan u kojem je Rijeka pokazala zašto nosi titulu Europske prijestolnice kulture.

